Kapuuts
Kapuuts on peakate, mis katab enamiku peast ja kaelast, tavaliselt mõne suurema riietuseseme osa. Kapuutsi kantakse enamasti pea ja kaela kaitsmiseks keskkonnatingimuste (külma, tuule, vihma) vastu. Kapuutsid võivad olla näiteks mantli, pontšo, keebi, jope, kampsuni, jaki küljes. Kapuuts tõmmatakse üle pea, kui seda vajatakse, muul ajal langeb see vabalt seljale. Kapuuts võib olla kinnitatud tõmbluku, nööpide või trukkide abil ja olla seega eemaldatav.